
Príloha č.8

ČESTNÉ VYHLÁSENIE

k zákazke zadávanej postupom podľa § 66 ods. 7 písm. b) podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom:

„Simulačná výučba – Simulátory pre simulačné centrum“(časť 1- časť 9)


Obchodné meno uchádzača:       ......................................................................................
Adresa/sídlo uchádzača:               ......................................................................................
IČO:                                                        ......................................................................................
Čestne vyhlasujem, že v súvislosti s uvedeným postupom zadávania zákazky:
a) som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona o verejnom obstarávaní („zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v súťaži;
b) som neposkytol a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky;
c) budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania;
d) poskytnem verejnému obstarávateľovi v postupe tohto verejného obstarávania presné, pravdivé a úplné informácie.

Čestne vyhlasujem, že:
e) bezvýhradne súhlasím s podmienkami verejného obstarávania, ktoré sú určené vo výzve na predkladanie ponúk a v iných dokumentoch poskytnutých verejným obstarávateľom v lehote na predkladanie ponúk.
Čestne vyhlasujem, že:
f) vo vzťahu k vyššie uvedenej zákazke spĺňam všetky podmienky a obmedzenia vyplývajúce z medzinárodných sankcií prijatých v súvislosti s agresiou Ruskej federácie proti Ukrajine;
g) v spoločnosti, ktorú zastupujem a ktorá vykonáva plnenie zákazky, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v platnom znení;
h) uchádzač, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku; 
i) uchádzač, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene h) tohto odseku; 
j) ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene h) alebo i) tohto odseku; 
k) žiaden zo subdodávateľov, dodávateľov alebo subjektov, ktorých kapacity sa využívajú na plnenie zákazky a ktorí sa na plnení zmluvy budú podieľať v rozsahu viac ako 10 % hodnoty zákazky, nespadá pod obmedzenia a zákazy definované v článku 5k nariadenia Rady (EÚ) č. 833/2014 (t. j. nie sú ruskými osobami, nie sú nimi vlastnení z viac ako 50 % ani nekonajú v ich mene či na ich príkaz);
l) uchádzač, ktorého zastupujem, členovia jeho štatutárneho orgánu, dozorného orgánu ani jeho konečný užívateľ výhod nie sú osobami, na ktoré sa vzťahuje zmrazenie finančných prostriedkov a hospodárskych zdrojov alebo zákaz sprístupnenia finančných prostriedkov a hospodárskych zdrojov podľa nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v platnom znení, prípadne podľa iných predpisov o medzinárodných sankciách vykonávaných v SR podľa zákona č. 289/2016 Z. z. o vykonávaní medzinárodných sankcií v znení neskorších predpisov.



V .............................., dňa ..............
                                                                                                         ............………………………………………….
                                      Meno a priezvisko osoby  
              oprávnenej/splnomocnenej konať za uchádzača    
	                                                                                       podpis oprávnenej/splnomocnenej osoby                                                                                                             

